Endnu en ung, nordjysk mand er forsvundet efter en tur i byen. Østjyllands Politi, Lokalpolitiet i Randers, har tirsdag eftermiddag efterlyst den 19-årige mand, Thomas Mikkelsen Stralner, der er forsvundet natten mellem den 15. og 16. januar, hvor han var i byen i Randers. Thomas Mikkelsen Stralner beskrives som: Mand 19 år Ca. 182 cm høj Almindelig af bygning Kort, brunligt hår, der er kort i siderne og lidt længere i toppen Blå øjne Iført mørk vinterjakke med hætte, mørk trøje med lynlås og hvidt logo på højre side, der ligner en firkant, blå jeans, sorte sko, mrk. NIKE med lyst logo. Thomas Mikkelsen Stralner er sidst set på Café Smagløs, Storegade, 8900 Randers C., natten mellem fredag den 15. og lørdag den 16. januar kl. 0300 – 0330. Hvis du har set Thomas, eller har oplysninger til sagen, så kontakt Østjyllands Politi på telefon 8731 1448 eller 114.

Referat:
19-årig mand fra Himmerland og elev på Mariagerfjord Gymnasium er forsvundet i forbindelse med bytur i Randers natten til lørdag.